open-index/open-wikipedia-markdown huggingface dataset:
La Vila Olímpica del Poblenou

**La Vila Olímpica del Poblenou** é un dos barrios que conforman o distrito de Sant Martí da cidade de Barcelona.

O barrio desenvolveuse a raíz da intervención urbanística polos Xogos Olímpicos de 1992. Nunha vella zona industrial do Poblenou, chamada Icària en recordo dos antigos socialistas utópicos, construíuse a Vila Olímpica como residencia dos deportistas participantes nos Xogos Olímpicos.

O deseño do conxunto, e a súa posterior transformación en barrio residencial, fíxose da man dun equipo de arquitectos composto principalmente por Oriol Bohigas, Josep Martorell, David Mackay e Albert Puigdomènech. A operación urbanística supoñía, á vez, a recuperación desta fronte litoral pola cidade e a creación de espazos de lecer como o Porto Olímpico, os parques do Port e da Nova Icària e a praia deste mesmo nome.

O proxecto inicial contemplaba a construción de catro rañaceos, en lugar dos dous actuais, como unha clara referencia ás Catro Columnas xónicas de Josep Puig i Cadafalch na montaña de Montjuïc derrocadas durante a ditadura de Primo de Rivera e repostas en 2010. O MOPU, o antigo Ministerio de Obras Públicas e Urbanismo, considerou que, de acordo coa lei de costas recentemente aprobada, non era posible a construción de catro torres e estimou que dous era o máximo de rañaceos que se poderían edificar.

A Torre Mapfre está situada neste barrio, mentres que o adxacente Hotel Arts e a escultura *Peix* de Frank O. Gehry atópanse ao extremo do barrio de La Barceloneta. No barrio da Víla Olímpica tamén se atopa a prisión de Wad-Ras, o Porto Olímpico, o Parque da Nova Icària e un campus da Universidade Pompeu Fabra, situada nas renovadas instalacións duns antigos cuarteis militares. A biblioteca da Universidade ocupa o singular edificio do Depósito das Augas, que antigamente alimentaba a fonte do veciño Parque da Ciutadella.

Trátase dun barrio moi popular entre visitantes estranxeiros, pola súa proximidade ás praias de Barcelona e a zona de lecer nocturno do Porto Olímpico, así como por uns cines que proxectan versións orixinais con subtítulos no centro comercial do barrio.

## Notas 
## Véxase tamén 
### Ligazóns externas 
* La Vila Olímpica del Poblenou, na páxina do Concello de Barcelona
Nukupule

A **Illa Nukupule** é un illa no distrito de Lifuka, no grupo das illas Ha'apai en Tonga.

Ten aproximadamente seis hectáreas e conta co seu propio arrecife que rodea a maior parte da illa, con só un profundo canle para o acceso á súa propia lagoa natural.

Nukupule é privada e pouco desenvolvida, é unha "illa deserta" só con palmas de coco e outras diversas especies vexetais autóctonas. Aínda que o dono (Phil Forbes) ten plans para crear un "eco-resort" para estudar a vida mariña.

Viven poucos animais aínda que está rodeada de arrecifes con augas profundas que son o fogar dunha gran cantidade de peixes. As baleas xibardo cos seus baleatos acabados de nacer visítana de xullo a outubro.

Está a uns 19 quilómetros ao oeste da illa principal de Lifuka.
Provençals del Poblenou

**Provençals del Poblenou** é un dos barrios que forman o distrito barcelonés de Sant Martí. Está situado por encima da avenida Diagonal e por debaixo da Gran Via de les Corts Catalanes. Limita cos barrios de Sant Martí de Provençals, Besòs i el Maresme, Diagonal Mar, el Poblenou e el Parc i la Llacuna del Poblenou.

Este barrio é unha zona que non tiña unha identidade urbana ben definida ata fai pouco e o topónimo fai referencia ao antigo municipio de Sant Martí de Provençals e a vinculación deste sector co territorio histórico do Poblenou.

Hai dúas unidades diferenciadas no barrio: a parte da Gran Via de les Corts Catalanes e a zona que se estende ata a Diagonal e que inclúe o sector do 22@.

Atópase no barrio o Parque do Centro do Poblenou, deseñado por Jean Nouvel, o antigo complexo industrial de Can Ricart de usos colectivos.

## Véxase tamén 
### Ligazóns externas 
*Provençals del Poblenou, na páxina do Concello de Barcelona
Luna E-6S

miniatura|Maqueta de Luna 10, a única sonda Luna E-6S con éxito.
**Luna E-6S**, **Luna E6S** ou **Luna Ye-6S** pola súa transliteración da lingua rusa, é a designación dun modelo de sondas espaciais soviéticas composto por dous membros.

## Características 
As sondas Luna E-6S foron deseñadas e lanzadas para estudar o espazo próximo á Lúa. Entre os seus instrumentos científicos contábase un espectrómetro de raios gamma para enerxías de entre 0,3 e 3 MeV, un magnetómetro triaxial, un detector de meteoritos, detectores de plasma e detectores de radiación infravermella proveniente da superficie lunar. Unha das sondas, Luna 10, retransmitiu A Internacional desde a órbita lunar durante o vixésimo terceiro Congreso do Partido Comunista da Unión Soviética.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-3
*Luna E-6
*Luna E-6LF
*Luna E-6LS
*Luna E-6M
*Luna Ye-8
*Luna Ye-8-5
*Luna Ye-8-5M
*Luna Ye-8-LS
Lepádidos

A dos **lepádidos** (*Lepadidae*) é unha familia de crustáceos cirrípedes da orde dos pedunculados.

Foi erixida por Charles Darwin en 1852.

A familia inclúe na actualidade tres xéneros aceptados: *Lepas*, *Conchoderma* e *Dosima*.

## Notas
Lepas

***Lepas*** é un xénero de crustáceos cirrípedes da orde dos pedunculados, o tipo da familia dos lepádidos, que foi descrito por Linneo en 1758.

## Especies 
O xénero comprende as seguintes especies:

* *Lepas anatifera* Linnaeus, 1758
* *Lepas anserifera* Linnaeus, 1758
* *Lepas australis* Darwin, 1851
* *Lepas fascicularis* Ellis & Solander, 1786
* *Lepas hillii* (Leach, 1818)
* *Lepas pacifica* Henry, 1940
* *Lepas pectinata* Spengler, 1792

## Notas 
## Véxase tamén 
### Outros artigos 
* Cirrípedes
* Lepádidos

### Ligazóns externas 
* *Lepas*  en ITIS. Catalogue of Life: 25 de xuño de 2013. 
* *Lepas* en Animal Diversity Web. 
* *Lepas* en NCBI.
Ernesto Gómez

**Ernesto Gómez Goméz**, máis coñecido como **Ernesto**, nado o 26 de abril de 1985 en Madrid, é un futbolista profesional español. Xoga de centrocampista.

## Traxectoria 
Ernesto Gómez formouse nas categorías inferiores do Real Madrid. Foi internacional coa  en categorías inferiores (Sub-17 e Sub-18). Entre 2004 e 2006 formou parte do primeiro filial branco, o Real Madrid Castilla. Non chegou a debutar en partido oficial co primeiro equipo madridista, aínda que si disputou algúns partidos de carácter amigable.

No verán de 2006 ficha polo Málaga CF. Ao ano seguinte, é fichado pola SD Ponferradina, club co que disputaría as dúas tempadas seguintes. A tempada 2009/10 xogouna no Alcorcón, no que participaría activamente nos dous maiores fitos na historia deste club: o "alcorconazo" e o ascenso á Segunda División. No verán de 2010 Ernesto ficha polo CD Guadalajara. Co cadro alcarreño conseguiría un novo ascenso á Liga Adelante, conseguindo ademais o gol decisivo. É un dos alicerces do club alcarreño na tempada do seu debut no fútbol profesional, xogando 35 partidos de liga e anotando 9 goles. Trala mesma, marchou para fichar polo Recreativo de Huelva, onde non ten continuidade debido a unha lesión. Ao final da tempada o equipo andaluz dálle a carta de liberdade, o que lle permite asinar co Club Deportivo Lugo.

### Clubs 
## Véxase tamén 
### Ligazóns externas 
* Perfil de Ernesto en bdfutbol.com 
* Perfil de Ernesto en Transfermarkt
Luna E-6LS

**Luna E-6LS**, **Luna E6LS** ou **Luna Ye-6LS** pola súa transliteración da lingua rusa, é a designación dun modelo de sondas espaciais soviéticas composto por tres membros.

## Características 
As sondas Luna E-6LS foron unha versión das sondas Luna E-6 dotadas con equipamento de radio para facer probas cos sistemas de seguimento e comunicacións terrestres soviéticos de cara ás proxectadas misións lunares tripuladas que finalmente nunca tiveron lugar. As E-6LS levaban tamén equipamento científico a bordo similiar ó das sondas tipo Luna E-6LF.

Das tres sondas Luna E-6LS que se lanzaron, unha quedou en órbita terrestre para facer probas (recibindo a denominación Kosmos 159), a segunda non chegou a órbita por problemas co foguete lanzador e a terceira entrou en órbita lunar.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-3
*Luna E-6
*Luna E-6LF
*Luna E-6M
*Luna E-6S
*Luna Ye-8
*Luna Ye-8-5
*Luna Ye-8-5M
*Luna Ye-8-LS
Gran Premio da Arxentina de 1973

O **Gran Premio da Arxentina de 1973** foi unha carreira de automobilismo de Fórmula 1, celebrada o 28 de xaneiro de 1973 no Autódromo Oscar Alfredo Gálvez de Buenos Aires. Foi a primeira carreira da tempada de .

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Véxase tamén 
### Ligazóns externas 
*
Ramón Lago Portela

**Ramón Lago Portela**, nado na Coruña cara a 1885, foi un político galego

## Traxectoria 
Membro da Juventud Republicana da Coruña (1910) e do Centro Republicano da Coruña, participou no pacto de Lestrobe. Foi membro da comisión promotora do xornal *Adelante* que apareceu na Coruña en maio de 1930. Militante do Partido Radical Socialista, foi elixido concelleiro da Coruña en abril de 1931, foi destituído en outubro de 1934. Logo do golpe de Estado do 18 de xullo de 1936 foi detido e xulgado na Coruña por rebelión na causa 213/37 o 13 de abril de 1937 con Eduardo Blanco Lemus e Antonio Zapata Fernández; a súa causa foi sobresida. Abríronlle expediente de responsabilidades políticas en 1938 e foi sancionado con multa e oito anos de inhabilitación.

## Vida persoal 
Casou con Matilde Ínsua Sánchez en 1919.

## Notas 
## Véxase tamén 
### Ligazóns externas 
* Expediente de responsabilidades políticas de Ramón Lago Portela e outros
Joaquín Cotarelo

**Joaquín Cotarelo Martínez**, nado Coruña o 13 de abril de 1882 e finado na mesma cidade o 14 de agosto de 1943, foi un médico e político galego.

## Traxectoria 
Fillo de José Cotarelo Rodríguez e Dolores Martínez Brandariz. Licenciado en Medicina pola Universidade de Santiago de Compostela. Foi médico da Beneficencia Municipal e Asistencia Pública Domiciliaria na Coruña. Militante de Unión Republicana, socio desde 1912 do Casino Republicano, foi elixido concelleiro da Coruña polo Partido Republicano nas eleccións do 11 de novembro de 1917, permanecendo como concelleiro de 1918 a 1922.

Participou no pacto de Lestrobe. Coa sublevación do 18 de xullo de 1936 foi suspendido de todos os cargos, foi encarcerado durante 32 meses na prisión da Coruña e posteriormente xulgado en Madrid polo Tribunal de Represión da Masonería e o Comunismo, foi condenado a 12 anos e un día no penal de Burgos.

## Véxase tamén 
### Ligazóns externas 
* Homenaje a D. Joaquín Cotarelo Martínez
Avelino Silva Güimil

**Avelino Silva Güimil**, nado en Meis e finado en Covas (Meaño) en febreiro de 1957, foi un avogado e político galego.

## Traxectoria
Veciño de Pontevedra, foi elixido concelleiro en 1920 e nomeado primeiro tenente de alcalde en maio dese ano. Foi alcalde de Pontevedra dende fins de 1920 ata 1921. Militante do Partido Republicano e membro de Centro Republicano de Pontevedra, participou no pacto de Lestrobe representando ao Partido Republicano Federal. En 1931 participou na fundación do Partido Radical do que foi o primeiro presidente en Pontevedra. En 1934 solicitou a alta en Unión Republicana.

Co golpe de Estado do 18 de xullo de 1936 foi procesado por masón a pesar de negar esta pertenza.

## Vida persoal 
Casou con Teresa Serén.

## Notas 
## Véxase tamén 
### Ligazóns externas 
*Masonería en Pontevedra (IV): Adeus a unha antiga sé masónica.
Gran Premio de Suráfrica de 1973

O **Gran Premio de Suráfrica de Fórmula 1 de **, celebrouse no Circuíto de Kyalami Kyalami, Gauteng, o 3 de marzo de 1973. Foi a terceira rolda da tempada de Fórmula Un de . A carreira foi gañada por Jackie Stewart pilotando un Tyrrell. A pole position de Denny Hulme foi a única da súa carreira na Fórmula Un no Campionato do Mundo.

## Accidente 
Mike Hailwood foi recoñecido pola súa valentía cando sacou a Clay Regazzoni do seu coche en chamas despois de que ambos chocaron na segunda volta da carreira. A funda de pilotaxe de Hailwood incendiouse, pero logo de ser apagado o lume por un comisario de carreira volveu axudar a rescatar a Regazzoni, un acto polo que foi galardoado coa Medalla George.

## Clasificación 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
*
Luna Ye-8

[miniatura|[Selo postal celebrando a aluaxe de Luna 17, un vehículo modelo Luna Ye-8.]]
Baixo o nome de **Luna Ye-8** atópase un modelo sondas espaciais soviéticas composto por tres membros e cuxa misión era aterrar na Lúa.

## Características 
As sondas Luna Ye-8 estaban deseñadas para pousar vehículos de superficie con rodas para desplazarse pola Lúa e estudar a superficie in situ. Ademais funcionarían eventualmente como balizas para as hipotéticas futuras misións lunares tripuladas soviéticas que non chegaron a ocorrer.

O deseño orixinal das Luna Ye-8 proviña do proxecto L2 da oficina OKB-1 de Korolev, de 1963. Cara 1965 o deseño final estaba case perfilado, cambiando o proxecto de mans e indo a parar á oficina de Lavochkin. O deseño foi refinado para poder ser lanzado mediante un foguete Proton. No momento do comezo dos lanzamentos dos vehículos Luna Ye-8 os norteamericanos xa puxeran astronautas na Lúa. A misión declarada das sondas foi obter imaxes da superficie, estudar a luz ambiente para determinar a factibilidade de facer observacións astronómicas desde a Lúa, facer experimentos enviando feixes láser desde a Terra cara aos vehículos na superficie (que levaban espellos retrorreflectores), facer observacións dos raios X solares, medir o campo magnético local e estudar as propiedades mecánicas da superficie lunar.

As sondas estaban formadas por un aterrizador e o róver (denominados *Lunokhod*) en si, capaz de desplazarse pola superficie, cunha masa combinada de 1814&nbsp;kg. O aterrizador dos Luna Ye-8 tiña dúas ramplas polas que o róver podía baixar. Os Lunokhod tiñan forma de bañeira cunha tapa convexa e oito rodas sobre as que desplazarse. Medían 135&nbsp;cm de altura, 170&nbsp;cm de longo e 160&nbsp;cm de ancho, cunha masa de 840&nbsp;kg e podían circular a dúas velocidades, ou 1&nbsp;km/h ou 2&nbsp;km/h. Cada roda tiña un motor, freo e suspensión independente. Dispoñían de catro cámaras de televisión, tres delas panorámicas e cuarta usada con propósitos de navegación. Os Lunokhod eran controlados desde terra en tempo real por equipos de cinco persoas. Durante o día, a tapa superior abríase e proporcionaba enerxía mediante as células solares que cubrían a súa parte interna. Durante a noite lunar (que dura uns 14 días terrestres) a tapa pechábase e róver quedaba en hibernación, manténdose os sistemas a unha temperatura adecuada grazas a unha fonte radioactiva de polonio 210.

## Historial de lanzamentos 
## Notas 
## Véxase tamén 
### Outros artigos 
*Luna E-1
*Luna E-1A
*Luna E-3
*Luna E-6
*Luna E-6LF
*Luna E-6LS
*Luna E-6M
*Luna E-6S
*Luna Ye-8-5
*Luna Ye-8-5M
*Luna Ye-8-LS
George Benson

**George Benson**, nado en Pittsburgh (Pensilvania) o 22 de marzo de 1943, é un guitarrista estadounidense de jazz. Fixo tamén algunhas achegas ao jazz vocal (a súa voz é grave e o seu canto similar ao de artistas como Stevie Wonder e Donny Hathaway). Trátase dun dos artistas de jazz máis populares das últimas décadas, sendo moi eloxiado por parte da crítica.

## Traxectoria 
Virtuoso da guitarra dende neno, gravou o seu primeiro tema "It should have been me" á idade de 10 anos. A súa música abarcou tanto o swing e o bop como o hard bop, o quiet storm e a fusión do jazz co pop e o soul. En Benson pódense recoñecer as influencias de Charlie Christian e Wes Montgomery. É un guitarrista cun gran dominio da velocidade de execución e do swing.

Benson comezou a súa carreira artística como cantante, actuando en clubs nocturnos aos oito anos e gravando catro caras para o selo X de RCA en 1954. Formou tamén unha banda de rock aos 17 na que xa tocaba a guitarra. Ao escoitar gravacións de Christian, Montgomery e Charlie Parker comezou a interesarse no jazz e, cara ao 1962, empezou a tocar na banda de Brother Jack McDuff. Tras formar o seu grupo en 1965, Benson gravou dous discos de soul jazz e hard bop para Columbia e colaborou noutros discos con artistas como Miles Davis, en *Miles in the Sky*. Asinou coa Verve Records en 1967 e, trala morte de Montgomery, o produtor Crede Taylor fíxolle gravar con grandes conxuntos en A&M (1968-1969) e CTI (1971-1976).

Estes discos convertérono nunha estrela dentro do mundo do jazz, empezando a adquirir popularidade tras prodigarse máis no vocal e asinar coa Warner Bros. en 1976. O seu primeiro disco para esta compañía, *Breezin*', converteuse nun éxito grazas ao seu só vocal na canción "This Masquerade" o que lle levou a frecuentar a fusión co pop, cuxa culminación foi o disco producido por Quincy Jones, *Give Me the Night* (1980). Durante os anos oitenta frecuentou material comercial deixando a súa guitarra unicamente como acompañamento. A finais dos oitenta, volveu ao jazz gravando o disco *Tenderly*, e outro coa banda de Basie, nos que a súa guitarra volveu ter protagonismo. A seu oscilación entre o jazz e o pop foi frecuente desde entón.
Federico Zamora

**Federico Zamora Mosquera**, nado o 7 de agosto de 1892 e finado na Coruña o 12 de agosto de 1975, foi un político e escritor galego.

## Traxectoria 
Emigrou sendo novo a Buenos Aires, onde ampliou os seus coñecementos. Retornou e foi membro da Irmandade da Fala da Coruña, da que foi bibliotecario en 1918 e vicepresidente en 1923. Participou na Asemblea de Lugo e Monforte. Foi promotor e fundador con Ánxel Casal da primeira escola de ensinanza galega e foi comisionado para visitar as Escuelas del Mar e as Escuelas de ensinanza catalá de Barcelona para ver como funcionaban. Colaborou con Leandro Carré Alvarellos na creación da Escola Dramática Galega. Colaborou en *A Nosa Terra*. Representante de calzados Senra, percorreu o país con Víctor Casas para levar a mensaxe do nacionalismo galego. Trasladado a Vigo foi fundador e presidente da ORGA viguesa e asistiu ao Pacto de Lestrobe. Retornou a Coruña en setembro de 1931. En xuño de 1936 foi nomeado administrador do balneario Termas Pallarés de Alhama de Aragón. Co golpe de Estado do 18 de xullo de 1936 foi expedientado por Responsabilidades Políticas e sufriu unha sanción económica. Foi membro correspondente da Real Academia Galega.

## Obras 
* *Refráns e ditos populares galegos*, 1972.

## Vida persoal 
Casou con Pilar Castro Iglesias en 1917.

## Notas 
## Véxase tamén 
### Ligazóns externas 
* Ficha en Liberados del olvido
* Artigo de Federico Mosquera no Boletín da RAG
Arturo Taracido

**Arturo Taracido Veira**, nado na Coruña en 1887 e finado na mesma cidade o 18 de maio de 1982, foi un político galego.

## Traxectoria 
Estudou na Escola de Profesorado Mercantil, da que despois foi profesor auxiliar. Dedicouse ao comercio, foi xerente da compañía Laboratorios Orzán. Colaborou en *A Nosa Terra* cuns artigos en galego baixo o título "Cartas a meu afillado" e outras colaboracións de temas de actualidade. Amigo de Santiago Casares Quiroga, asistiu ao Pacto de Lestrobe. Foi concelleiro e primeiro tenente de alcalde da Coruña ao comezo do réxime republicano. Deputado provincial, foi vicepresidente da Deputación da Coruña. Tamén foi directivo e presidente do Casino Republicano e presidente da Asociación Regional de Padres de Familia para la defensa del Laicismo en la Enseñanza. Integrouse en 1934 en Izquierda Republicana.

Co golpe de Estado do 18 de xullo de 1936 foi denunciado e detido. Pasou a guerra encarcerado. Despois foi condenado a doce anos polo Tribunal de Represión da Masonería e o Comunismo, así como a inhabilitación absoluta perpetua para calquera cargo público. O Tribunal de Responsabilidades Políticas abriulle expediente, satisfeito o cargo económico, foi pechado en decembro de 1940 coa sanción de tres anos e un día de inhabilitación especial para o desempeño de cargos públicos de mando, confianza e directivos. A finais de 1941 ingresou na prisión madrileña de Conde Peñalver, pasando alí dous anos e tres meses. O consello de ministros conmutoulle a pena pola de seis anos e un día de confinamento. Estivo en Fuerteventura e despois en León e Lugo, finalizando a súa condena en outubro de 1946. Protexeu, dentro das súas limitacións, a varios republicanos, entre eles a Esther, a filla de Casares Quiroga, que estivo retida 19 anos na Coruña. Finou na Coruña o 18 de maio de 1982.

## Vida persoal 
Casado con Matilde Fraga Ferreiro, a súa filla Aurora Taracido Fraga casou con Gonzalo Adrio Barreiro.

## Notas 
## Véxase tamén 
### Ligazóns externas 
* Arturo Taracido Veira : A dignidade en Memoria do cárcere A Coruña
* "Vítima da intolerancia", artigo en *La Voz de Galicia*, 7 de novembro de 2005.
* Cartas a mis nietos: el culto a la violencia  de Arturo Taracido
Gran Premio de Bélxica de 1973

O **Gran Premio de Bélxica** de Fórmula 1 de  disputouse en Zolder o 20 de maio de 1973. Foi a quinta carreira da tempada de Fórmula Un de . A carreira foi o 31º Gran Premio de Bélxica. Foi gañado polo piloto británico Jackie Stewart pilotando un Tyrrell 006.

Toda a pista de Zolder tivo que ser asfaltada unha semana antes do Gran Premio logo de que dalgúns pilotos como Jackie Stewart, Emerson Fittipaldi e François Cevert camiñaran ao redor da pista para inspeccionala. Atoparon que a pista comezara a romper como resultado dunha carreira anterior, e negáronse a pilotar debido ao perigo, polo que os donos da pista inmediatamente decidiron recubrir a pista, só unha semana antes do Gran Premio.

O futuro campión do mundo Niki Lauda logrou os seus primeiros puntos da súa carreira aquí, ao terminar en quinto lugar no seu BRM.

## Clasificación 
## Posicións logo da carreira 
;Clasificación do Campionato de pilotos

;Clasificación do Campionato de Construtores

* **Nota**: Só están incluídos os cinco primeiros postos en ambos os grupos de clasificación.

## Notas 
## Véxase tamén 
### Ligazóns externas 
*
Naturalismo (homónimos)

O termo **Naturalismo** pode referirse a distintos conceptos relativos á natureza:

## Arte e literatura 
* **Naturalismo** ou *realismo artístico*, unha forma de representar a natureza na arte.
** **Naturalismo literario**, estilo literario orixinado en Francia a finais do século XIX, continuador do realismo literario.
** **Naturalismo pictórico**, movemento pictórico orixinado en Francia a finais do século XIX, continuador do realismo pictórico.

## Filosofía 
* **Naturalismo** é un concepto filosófico que designa as concepcións que consideran á natureza como o principio único e absoluto do real.
* **Naturalismo metafísico** ou ontolóxico.

## Lingüística 
* **Naturalismo**, unha concepción filosófica da linguaxe como produto da natureza.

## Ciencias naturais 
* **Naturalista** é a denominación clásica dos científicos que estudan as ciencias naturais ou historia natural.
:* Tamén se estenden os termos *naturalismo* e *naturalista* para os que
::* gozan da natureza (excursionistas, nudistas etc.)
::* ou aos movementos que pretenden a súa defensa (ecoloxistas).
* *Naturalismo*, na teoría sintética da evolución, é a postura que distingue a microevolución da macroevolución, por incluír procesos diferentes.
Naturalista

**Naturalista** é a denominación coa que se coñeceu aos investigadores que realizaron estudos sobre ciencias naturais ou historia natural desde os séculos XVII ao XIX, aínda que o interese pola descrición da natureza e o seu estudo estímase que se remonta á Grecia clásica.

Desde o século XX é a denominación coa que se designa aos científicos de campo dedicados á investigación e estudo da natureza e protección do ambiente.

## Naturalistas destacados 
* José de Acosta (español, 1539–1600).
* Anna Maria Sibylla Merian (alemá, 1647-1717).
* Carl von Linné (sueco, 1707–1778).
* Georges Louis Leclerc, conde de Buffon (francés, 1707–1788).
* Antonio José de Cavanilles (español, 1745–1804).
* Juan Ignacio Molina (chileno, 1740–1829).
* Jean-Baptiste Lamarck (francés, 1743–1829).
* Andrés Manuel del Río (hispano-mexicano, 1764–1849).
* Francisco José de Caldas y Tenorio (colombiano, 1768–1816).
* Alexander von Humboldt (prusiano-alemán, 1769–1859).
* John James Audubon (estadounidense, 1785-1851).
* Charles Darwin (británico, 1809–1882).
* Claudio Gay (chileno-francés, 1800-1873).
* Alfred Russel Wallace (británico, 1823–1913).
* Guillermo Enrique Hudson (arxentino, 1841-1922).
* David Attenborough (británico, n. 1926).
* Félix Rodríguez de la Fuente (español, 1928-1980).
* Luis Ceballos y Fernández de Córdoba (español, 1896-1967).
* Edward Osborne Wilson (estadounidense, n. 1929).
* Nick Baker (británico, n. 1973).
Jesús Prósper Ros

**Jesús Prósper Ros**, nado en Zaragoza en 1889 e finado en Pedrola (Zaragoza) o 20 de xullo de 1937, foi un político español.

## Traxectoria 
Fillo de Pedro Prósper Fuertes e de Petra Ros Sanz, tivo ao menos outros dous irmáns nados tamén en Zaragoza: Pedro (nado en 1881, curial en Lugo) e Juan (nado en 1884). Jesús foi factor da estación de Monforte de Lemos. Trasladouse despois a Santiago de Compostela como representante da Compañía del Norte. En 1927 foi destinado a Ourense. Asistiu como representante de Ourense ao Pacto de Lestrobe. En xuño de 1930 foi destinado a Burgos. Foi asasinado no masacre que tivo lugar cerca da vila de Pedrola o 20 de xullo de 1937.

## Vida persoal 
Casou en Sada con Luisa Revilla Castro en 1913. Foi pai de Jesús, Filomena, Pedro, Ángel e María Luz Prósper Revilla.

## Véxase tamén 
### Ligazóns externas 
* Prosper Ros, Jesús

* Fosa común de Pedrola
División de Honra de Rugby 1953-1954

A **tempada 1953-1954 da Liga Nacional de rugby** foi a segunda edición da máxima categoría do rugby en España, creada pola Federación Española de Rugby o ano anterior. A liga contou con 4 equipos que disputaron 6 xornadas, enfrontándose entre si tódolos equipos a dúas voltas. O campionato celebrouse no outono de 1953, antes dos diversos campionatos rexionais, e rematou o 28 de novembro coa vitoria final para o FC Barcelona, que deste xeito repetiu o éxito acadado na edición inaugural.

## Sistema de puntuación 
O sistema de puntuación foi o seguinte:
* 2 puntos por vitoria.
* 1 punto por empate.
* 0 puntos por derrota.
* 1 punto por encontro xogado.

## Clasificación 
|-
!bgcolor="#efefef" width="20"|Posto
!bgcolor="#efefef" width="200"|Equipo
!bgcolor="#efefef" width="20"|Puntos
!bgcolor="#efefef" width="20"|Xogados
!bgcolor="#efefef" width="20"|Gañ.
!bgcolor="#efefef" width="20"|Emp.
!bgcolor="#efefef" width="20"|Per.
!bgcolor="#efefef" width="20"|PF
!bgcolor="#efefef" width="20"|PC

|- bgcolor=#99ccff align=center
| 1 ||align=left|  **FC Barcelona 
|bgcolor=#ffffa5|**16**|| 6 || 5 || 0 || 1 || 34 || 17

|- bgcolor=#EFEFEF align=center
| 2 ||align=left|  Atlético Madrid 
|bgcolor=#ffffa5|**13**|| 6 || 3 || 1 || 2 || 29 || 17

|- bgcolor=#EFEFEF align=center
| 3 ||align=left|  CN Barcelona 
|bgcolor=#ffffa5|**12**|| 6 || 2 || 2 || 2 || 27 || 28

|- bgcolor=#EFEFEF align=center
| 4 ||align=left|  SEU Madrid 
|bgcolor=#ffffa5|**7**|| 6 || 0 || 1 || 5 || 9 || 39

|- bgcolor=#ffffff align=center
|colspan="15"|
>>>
----
En **azul**  o campión de liga (1º).  Non houbo descensos. O campionato de liga tardou 18 anos en celebrarse de novo.
|}

* O **Futbol Club Barcelona''' acadou o campionato nacional de liga, con 16 puntos en 6 xornadas. Foi o 2º título de liga para o club catalán.

## Véxase tamén 
### Ligazóns externas 
* Páxina oficial da Federación Española de Rugby 
* Novas sobre a última xornada na hemeroteca de El Mundo Deportivo 

----
Víctor Montoto Arias

**Víctor Montoto Arias**, nado en Betanzos e finado na mesma vila o 27 de xullo de 1932, foi un político galego.

## Traxectoria 
Pertencía a unha familia de raizame progresista e republicana, o seu pai, o avogado Salvador Montoto Varela, foi o primeiro alcalde de Betanzos na Revolución de 1868, e o segundo da Primeira República (1874); e o seu avó, o tamén avogado José Arias Uría, foi ministro con Espartero en 1856, e protagonista de todos os movementos revolucionarios de Betanzos entre 1820 e 1873. Víctor Montoto foi xefe local da ORGA de Betanzos e asistiu ao Pacto de Lestrobe. Foi elixido alcalde de Betanzos o 6 de xuño de 1931, aínda que xa daquela estaba enfermo, e permaneceu no cargo ata o seu falecemento en xullo do ano seguinte.

## Véxase tamén 
### Bibliografía 
* 
* 
*
O detective Conan: Engaiolado nos seus ollos

é un filme de animación baseado no anime *O detective Conan*. No Xapón, a estrea deste filme produciuse nos cinemas o 22 de abril do 2000.

En galego, estreouse na TVG o 14 de xullo do 2013.

## Sinopse 
Un inspector da policía é atacado perante Conan e a Asociación de Detectives Xuvenís. Este é o comezo duns asasinatos en serie que involucran a todo o corpo de Policía Metropolitana. Poden estar detrás dos crimes un grupo de radicais? Pouco despois aparecen mortos dous axentes coa súa placa de policía ao carón, o que confirma os asasinatos en serie. Conan xunta Kogoro tratará de resolver o caso, pero o Inspector Megure non quere falar moito do tema, malia que colaborou sempre con eles.

Shiratori fala do "NON LLE CONVÉN SABELO", unha frase que simboliza o feito de que no caso estean involucrados axentes da policía. E os casos de asasinato seguen acontecendo... A axente Sato é atacada e Ran aparece ao pé dela manchada de sangue, o que fai que, confundida, caia nunha amnesia, acompañada dun sentimento de saudade.

Agora é Conan quen só pode resolver o caso, protexendo ao mesmo tempo a Ran, a quen o verdadeiro asasino quere matar porque lle viu a cara na escena do crime.

## Dobraxe 
* **Estudio:** SODINOR S.A.
* **Data:** 2013.
* **Dirección:** Alfonso Valiño e Matías Brea.
* **Tradución:** María Alonso Seisdedos.
* **Elenco da dobraxe:**

## Música 
A canción empregada na versión orixinal como tema de peche é "Anata Ga Iru Kara" ("Porque ti estás aquí"), interpretada por Miho Komatsu.

Os temas da música de fondo foron compostos por Katsuo Ono, e serían utilizados na serie orixinal a partir do ano 2001.

## Véxase tamén 
### Ligazóns externas 
*
Touriñao

O topónimo **Touriñao** pode referirse a:

;En Galiza
***Touriñao de Abaixo**, lugar da parroquia de Tiobre, no concello de Betanzos;
***Touriñao de Arriba**, lugar da parroquia de Tiobre, no concello de Betanzos.

## Véxase tamén
### Outros artigos
Víctor Cancela Noguerol

**Víctor Cancela Noguerol**, nado en Betanzos e finado na mesma vila o 29 de abril de 1936, foi un médico e político galego.

## Traxectoria 
En 1914 pertencía ao Comité do Partido Liberal en Betanzos. Republicano, pertenceu á coalición ORGA-FRG, foi nomeado presidente da Xestora do concello en abril de 1931 ata o 4 de maio. Foi nomeado deputado provincial en maio de 1931. Figurou como membro de Partido Radical e apareceu desde o primeiro momento como membro da «derecha republicana», foi a cabeza visible dunha certa contestación interna á coalición gobernante no primeiro bienio, defendendo os intereses católicos. Volveu ser alcalde do 18 de outubro de 1934 ao 22 de febreiro de 1936.

## Vida persoal 
Casou con Andrea da Torre Mera.

## Notas 
## Véxase tamén 
### Bibliografía 
* 
* 
*
Chiaki Kuriyama

, nada o 10 de outubro de 1984 en Tsuchiura, Ibaraki, é unha actriz, cantante e modelo xaponesa. É coñecida internacionalmente polo seu papel de Takako Chigusa no filme de Kinji Fukasaku *Battle Royale* (2000) e de Gogo Yubari no filme de Quentin Tarantino *Kill Bill Volume 1* (2003).

## Filmografía 
### Cine 
**Toire no Hanako-san* (1995)
**Gonin* (1995) como filla de Ogiwara
**Shikoku* (1999) como Sayori Hiura
**Kamen Gakuen* (2000) como Reika Dojima
**Ju-on: The Curse* (2000) como Mizuho Tamura
**Battle Royale* (2000) como Takako Chigusa - Rapaza #13
**Kill Bill Volume 1* (2003) como Gogo Yubari
*''Itsuka 'A' Torein ni Notte* (2003) como Yuki Noguchi
**Kagen no Tsuki* (2004) como Mizuki Mochizuki
**MAIL* (2005) como Mikoto
**Azumi 2: Death or Love* (2005) como Kozue
**Into the Sun* (2005) como Ayako
**The Great Yokai War* (2005) como Agi
**Scrap Heaven* (2005) como Saki Fujimura
**Kisarazu Cats Eye: World Series* (2006) como Ayako Sugimoto
*** (2007) como Yuko Mizushima
**Tengu Gaiden* (2007) como Amaya
**KIDS* (2008) como Shiho
**GS Wonderland* (2008) como Miku
**Komori Kachou no Yuuga na Hibi* (2008)
**Kamogawa Horumo* (2009) como Fumi
**Hagetaka: The Movie* (2009) como Yuka Mishima
**Neck* (2010) como Eiko Akasaka
**Toshokan Sensō'' (2013) como Asako Shibasaki

## Véxase tamén 
### Ligazóns externas 
*Páxina oficial 
*
La Trinitat Nova

**La Trinitat Nova** é un dos trece barrios do distrito de Nou Barris da cidade de Barcelona. Non debe confundirse co barrio de Trinitat Vella, separado da Trinitat Nova pola Avenida Meridiana. La Trinitat Nova sempre foi un barrio marxinal, pero nos últimos anos o Concello de Barcelona traballou para evitalo. O barrio está delimitado polas rúas de Aiguablava, Via Favència e Garbí e pola Avenida Meridiana.

La Trinitat Nova, nos seus inicios, era unha zona axardinada con poucas edificacións. Na zona da Meridiana (a parte baixa do barrio), na década de 1950, comezáronse a construír pisos de protección oficial. Con pouco diñeiro para a construción e coa presión da época franquista, na década de 1990 diagnosticouse que tiñan aluminose. En 1997 apróbase un plan de reforma do barrio e os bloques vellos desaparecen, ao mesmo tempo que se crean zonas verdes.

A innovación máis grande do barrio foi a chegada do Metro de Barcelona. En 1999 chegou a liña 4 aproveitando o túnel dos talleres para facer a nova estación de Trinitat Nova e así prolongar a liña desde a estación de Via Júlia (anteriormente chamada *Roquetes*). Posteriormente, en 2003, inaugurouse a liña 11 (esta liña é en realidade unha prolongación da L4 en metro lixeiro). Finalmente, en 2008 chegou a liña 3, despois da súa prolongación desde a estación de Canyelles desta mesma liña.

## Galería de imaxes 

Ficheiro:Trinitatnova-entrance.jpg|Imaxe de 2002 da entrada á estación do metro

## Véxase tamén 
### Ligazóns externas 
* La Trinitat Nova, no sitio web do concello
José de Acosta

**José de Acosta**, nado en Medina del Campo en 1540 e finado en Valladolid o 15 de febreiro de 1600, foi un xesuíta, antropólogo e naturalista español que desempeñou importantes misións en América desde que, en 1571, viaxara ao Perú. Sostiña, entre outras cousas, que os indíxenas americanos chegara a América a través de Siberia.

Á parte da narración das aventuras dun leigo nas Indias (*Peregrinación del hermano Bartolomé Lorenzo*), é famoso sobre todo pola súa *Historia natural y moral de las Indias*, obra publicada en Sevilla en 1590 e pronto traducida ao inglés (en 1604). En dita obra describiu os costumes, ritos e crenzas dos indios de México e Perú.

## Traxectoria 
miniatura|dereita|Primeira páxina da *Historia natural y moral de las Indias* de José de Acosta.

Fillo de Antonio de Acosta e Ana de Porres, a súa familia (de probábel orixe xudeoconversa) pertencía á burguesía mercantil de Medina del Campo. Estudou no Colexio da Compañía de Xesús, tras ingresar como novizo aos doce anos, desenvolvendo a súa formación en diversas cidades españolas e portuguesas, rematándoa nos sete anos que pasou na universidade de Alcalá.

Ordenado sacerdote en 1566, impartiu docencia en Ocaña e Plasencia, até que aos seus trinta e dous anos, a Compañía solicitoulle que fora a América, trasladándose ao Perú a mediados de 1572 como parte da terceira misión enviada polos xesuítas ao vicerreinado.

Alí colaborou co vicerrei Francisco Álvarez de Toledo e realizou un importante labor misional, chegando a ser provincial da Compañía. En 1586 marchou cara á Nova España, onde estivo case un ano, regresando finalmente a España.

A súa proximidade ao rei Filipe II permitiulle publicar a súa primeira obra sobre América, *De Natura Novi Orbis*, en 1589. Viaxou a continuación a Roma e imprimiu algúns tratados en latín. Nomeado visitador da súa orde en Andalucía e Aragón, regresou a Roma en 1592 onde participou na V Congregación Xeral da Compañía de Xesús, na que foi acusado de "cristián novo" e rebelde.

Dedicado á predicación e á ensinanza en Valladolid, imprimiu os seus mellores sermóns en tres tomos en Salamanca. Reivindicado polos seus compatriotas, foi elixido reitor do Colexio de Salamanca, cargo no que faleceu aos cincuenta e nove anos.

## Obra 
*
*
*Historia natural y moral de las Indias : en que se tratan las cosas notables del cielo y elementos, metales, plantas, y animales dellas y los ritos, y ceremonias, leyes y gobierno, y guerras de los indios Sevilla : Juan de León, 1590

## Notas 
## Véxase tamén 
### Bibliografía 
* Maria Luisa Rivara de Tuesta: José de Acosta (1540-1600) en "Historia natural y moral de las Indias y la renovación del conocimiento del cosmos, del mundo y del Nuevo Mundo". *Boletin del Instituo Riva Agüero*, nº 34 (2007-2008).
* Fermín del Pino: "La elite indígena como aliada del nuevo imperio católico: la estrategia jesuita de Acosta" en *Revista histórica*, Tomo 44 (2009-2010).
* Juan Dejo Bendezu, S.J. (2008): "José de Acosta y la construcción de la identidad misionera jesuita en el Perú". http://www.scribd.com/doc/114542266/Jose-de-Acosta-SJ
María Rey

**María Fernández Rey**, coñecida como **María Rey**, nada en Vigo o 21 de marzo de 1967, é unha xornalista e presentadora de televisión galega.

## Traxectoria 
Filla do veterinario e político José Luis Fernández Lorenzo, aos tres anos trasladouse coa familia a Tomiño. Licenciada en Ciencias da Información pola Universidade Complutense de Madrid comezou a traballar na emisora de Vigo da Cadena SER. Logo pasou a TVE onde dirixiu os servizos informativos do centro territorial de Madrid. Logo incorporouse ao departamento de televisión da Agencia Efe e en 1992 regresou a Antena 3 para presentar o informativo da fin de semana canda Roberto Arce e a edición diaria, con Pedro Piqueras.

En 1996 pasou a Antena 3, onde se fixo cargo da información parlamentaria. Paralelamente preside a Asociación de Periodistas Parlamentarios dende ese mesmo ano. A partir de 2012 comezou a colaborar coa edición española do *Huffington Post*.

## Vida persoal 
Está casada desde 1998 co xornalista Manuel Campo Vidal. É filla de quen chegou a ser alcalde de Tomiño José Luis Fernández Lorenzo durante máis de dúas décadas.

## Galardóns 
* Premio «Luis Carandell» de Xornalismo Parlamentario (2013)
* Premio Antena de Prata de TV (2019)

## Notas
Takeshi Kitano

, nado en Adachi (Tokyo) o 18 de xaneiro de 1947, é un director, actor, cantante, editor, escritor, produtor e guionista xaponés. O crítico xaponés Nagaharu Yodogawa chamouno "o verdadeiro sucesor" do influente cineasta Akira Kurosawa. Agás no seu traballo como director de cine, é coñecido polo nome . Dende abril de 2005, foi profesor na Escola de Artes Visuais da Universidade das Artes de Tokyo. Kitano posúe a súa axencia de talentos e compañía de produción, Office Kitano.

## Filmografía 
### Cine 
#### Director 
* *Violent Cop* (1989)
* *Boiling Point* (1990)
* *A Scene at the Sea* (1991)
* *Sonatine* (1993)
* *Getting Any?* (1995)
* *Kids Return* (1996)
* *Hana-bi* (1997)
* *Kikujiro* (1999)
* *Brother* (2000)
* *Dolls* (2002)
* *Zatōichi* (2003)
* ''Takeshis'* (2005)
* *Glory to the Filmmaker!* (2007)
* *Achilles and the Tortoise* (2008)
* *Outrage* (2010)
* *Outrage Beyond* (2012)

#### Actor 
* *Makoto* (1980)
* *Dump Migratory Bird* (1981)
* *Manon* (1981)
* *Completely... With That Air!* (1981)
* *Secret of Summer* (1982)
* *Bo Nadal, Mr. Lawrence* (1983)
* *Yasha* (1985)
* *Anego* (1988)
* *Violent Cop* (1989)
* *Boiling Point* (1990)
* *Sonatine* (1993)
* *Kyoso Tanjo* (1993)
* *Getting Any?* (1995)
* *Johnny Mnemonic* (1995)
* *Gonin* (1995)
* *Hana-bi* (1997)
* *Tokyo Eyes* (1998)
* *Kikujiro* (1999)
* *Taboo* (1999)
* *Brother* (2000)
* *Battle Royale* (2000)
* *Battle Royale: Special Edition* (2001)
* *Zatoichi* (2003)
* *Battle Royale II: Requiem* (2003)
* *Izo* (2004)
* *Blood and Bones* (2004)
* *Takeshis'* (2005)
* *Glory to the Filmmaker!* (2007)
* *Achilles and the Tortoise* (2008)
* *Outrage* (2010)
* *Anata e* (2012)
* *Outrage Beyond* (2012)

### Televisión 
* *The Manzai* (1980–1982)
* *Oretachi Hyōkin-zoku* (1981–1989)
* *Waratte Pon!* (1983)
* *Super Jockey* (1983–1999)
* *Sports Taisho* (1985–1990)
* *Owarai Ultra Quiz* (1989–1996, 2007)
* *Genki TV* (1985–1996)
* *Takeshi's Castle* (1986–1989)
* *TV Tackle* (1989–presente)
* *Heisei Board of Education* (1991–1997)
* *Daredemo Picasso* (1997–presente)
* *Kiseki Taiken! Anbiribabō* (1997–presente)
* *Koko ga Hen da yo Nihonjin* (1998–2002)
* Fuji Television (1991–presente)
:*Kitano Fan Club*
:*Kitano Fuji*
:*Adachi-ku no Takeshi, Sekai no Kitano*
:*Saitoh Singu-ten*
:*Kitano Talent Meikan*
:*Takeshi Kitano presents Comăneci University Mathematics*

## Radio
* *All Night Nippon por Beat Takeshi* (1981–1990)
* *Beatnik Radio* (1997–2000)

## Escritor
* *Kikujiro e Saki'' (Traducido ao galego por Mona Imai)

## Notas 
## Véxase tamén 
### Ligazóns externas 
*
*http://praza.gal/cultura/2963/rinoceronte-presenta-takeshi-kitano-en-galego/
Chalcona

:*Para o xénero de bolboretas ver *Chalcona (bolboreta).

A **chalcona** (ou calcona) é unha cetona aromática e unha enona que forma a parte central dun tipo de compostos biolóxicos importantes, que se denominan en conxunto chalconoides ou tamén chalconas. A chalcona ou bencilidenoacetofenona é o membro parental de toda a serie das chalconas. A chalcona está formada por unha molécula de prop-2-enal ou acroleína enlazada en cada extremo a un grupo fenilo. A chalcona existe en forma de dous posibles isómeros (Z e E) en función da disposición dos substituíntes que leve arredor do dobre enlace central.

## Propiedades químicas 
As chalconas teñen dous máximos de absorción a 280&nbsp;nm e 340&nbsp;nm. A súa masa molecular é 208.26 g/mol, e a súa densidade 1,071 g/cm3.

## Reaccións químicas 
### Biosíntese 
A chalcona sintetízase de forma natural nun gran número de especies de plantas seguindo a vía metabólica dos fenilpropanoides. A fenilalanina é primeiro transformada en ácido cinámico, que se transforma en ácido paracumárico que forma despois un tioéster co coencima A chamado 4-cumaroíl-CoA. Este último reacciona despois con 3 moléculas de malonil-CoA que acaban ciclándose e formando un segundo grupo fenilo, formando así a chalcona.

100px|fenilalanina &nbsp;\xrightarrow{PAL}&nbsp; 100px|ácido cinámico &nbsp;\xrightarrow{C4H}&nbsp;130px|ácido paracumárico

ácido paracumárico + coencima A&nbsp;\xrightarrow{4CL}&nbsp;4-cumaroíl-CoA

4-cumaroíl-CoA + 3 malonil-CoA &nbsp;\xrightarrow{CHS}&nbsp; 130px|chalcona + 4 CoA + 3 CO2

*PAL*: *fenialanina amoníaco-liase*, *C4H* : *cinamato 4-hidroxilase*, *4CL*: *4-cumarato-CoA ligase*, *CHS* : *chalcona sintase*.

A chalcona pode despois ser transformada por ciclación interna en flavonoide.

Outra reacción próxima similar serve para a produción de floretina, a partir de 4-cumaroíl-CoA e 3 moléculas de malonil-CoA, pola acción doutro encima, a narinxinina-chalcona sintase.

### Síntese 
As chalconas poden prepararse por condensación aldólica entre un benzaldehido e unha acetofenona en presenza de hidróxido de sodio como catalizador.

:400px|Preparación da chalcona.

Esta reacción funciona sen necesidade de ningún solvente, polo que é unha reacción en estado sólido. Nun estudo investigando sínteses de *química verde*, as chalconas foron sintetizadas a partir dos mesmos materiais iniciais en auga a alta temperatura (de 200 a 350&nbsp;°C).

Alternativamente, as chalconas substituídas foron sintetizadas por condensación mediada por piperidina para evitar reaccións laterais como condensacións múltiples, polimerizacións, e rearranxos.

### Outras reaccións 
Un exemplo é a redución de carbonilo da chalcona polo tributiltín hídrido:

Tamén se desenvolveu unha versión asimétrica desa reacción.

## Notas 
## Véxase tamén 
### Outros artigos 
* Floricina
* Chalconoide
* Neohesperidina dihidrocalcona

### Ligazóns externas 
* Chalcone on reference.md
Tecostráceos

Os **tecóstracos** ou **tecostráceos** (*Thecostraca*) son unha subclase de crustáceos maxilópodos, que inclúe os coñecidos **percebes** e **arneiros**, os ascotorácidos parasitos e os enigmáticos facetotectos.

Coñécense, segundo algúns autoires, unhas 1 300 especies descritas. Porén, o SIIT reduce o número de especies a 402 descritas, das que só 239 están aprobadas.

* Infraclase *Ascothoracida* - parasitos de antozoos e equinodermos.
* Infraclase *Cirripedia* - percebes e arneiros.
** Superorde *Acrothoracica*
** Superorde *Rhizocephala*
** Superorde *Thoracica*
* Infraclase *Facetotecta* - "larvas-y"

## Notas 
## Véxase tamén 
### Bibliografía 
* Brusca, R. C. & Brusca, G. J. (2005): *Invertebrados*, 2ª edición. Madrid: McGraw-Hill-Interamericana. ISBN 0-87893-097-3.
### Ligazóns externas 
* http://www.ncbi.nlm.nih.gov/Taxonomy/Browser/wwwtax.cgi?lin=s&p=has_linkout&id=116172*Thecostraca* en NCBI.
Gabriele Seyfert

miniatura|Gabriele Seyfert en 1968
**Gabriele ("Gaby") Seyfert**, nada o 23 de novembro de 1948 en Chemnitz, é unha patinadora artística alemá retirada. Gañou o campionato mundial dúas veces (1969 e 1970) e a medalla de prata nos Xogos Olímpicos de 1968.

## Traxectoria 
Seyfert pertencía ao club SC Karl-Marx-Stadt e representaba á RDA e a súa nai Jutta Müller era a súa adestradora. Foi durante longo tempo rival de Peggy Fleming, pero non foi quen de derrotala.

En 1966 votárona como a mellor atleta do ano da Alemaña Oriental logo de levar dúas medallas de prata, nos campionatos europeos e nos mundiais e en 1968 converteuse na primeira muller en obter un triplo bucle limpo. Retirouse en 1970 e aínda que recibiu ofertas de Holiday on Ice para competir profesionalmente as autoridades da Alemaña do Leste non llo permitiron. A comezos da década de 1970 traballou durante un curto período como adestradora con Anett Pötzsch e logo estudou linguas na universidade, traballando como intérprete profesional. Entre 1985 e 1991 dirixiu o balé sobre xeo no Friedrichstadtpalast en Berlín Oriental, patinando ocasionalmente.

## Resultos
## Notas
Diego Delicado Marañón

**Diego Delicado Marañón**, nado en Málaga o 28 de abril de 1884 e finado na Coruña o 7 de agosto de 1964, foi un político español.

## Traxectoria 
En 1904 ingresou no Corpo Pericial de Aduanas. Estivo destinado nas Aduanas de Roses e Canfranc. En 1908 pasou a administración de aduanas de Ribeira. Trasladado a Coruña en 1918, durante a ditadura de Primo de Rivera foi xefe de Aduana da cidade. Foi concelleiro da Coruña en 1938. Foi presidente da Deputación da Coruña do 27 de marzo de 1950 ao 25 de xaneiro de 1961. Foi procurador nas Cortes franquistas (1952-1961) como representante das deputacións provinciais.

## Recoñecementos 
* Medalla de Ouro do Traballo.
* Gran Cruz do Mérito Civil.
* Cruz de Afonso X O Sabio.

## Véxase tamén 
### Bibliografía